### NN 35/2019 (5.4.2019.), Pravilnik o izmjenama i dopunama Pravilnika o ribolovnim mogućnostima i ribolovu igluna (Xiphias gladius)

Ministarstvo poljoprivrede

737

Na temelju članka 12. stavka 1. podstavaka 7. i 9., članka 13. stavka 2. i članka 26. stavka 11. Zakona o morskom ribarstvu (»Narodne novine«, br. 62/17, 130/17 i 14/19) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O RIBOLOVNIM MOGUĆNOSTIMA I RIBOLOVU IGLUNA (Xiphias gladius)

Članak 1.

U Pravilniku o ribolovnim mogućnostima i ribolovu igluna (Xiphias gladius) (»Narodne novine«, broj 39/18) u članku 4. stavcima 7. i 8. riječi »od 7 dana od dana stupanja na snagu ovog Pravilnika« zamjenjuju se riječima »do 10. travnja tekuće godine«.

U stavku 13. riječi »u roku od 7 dana od dana stupanja na snagu ovoga Pravilnika« zamjenjuju se riječima »do 10. travnja tekuće godine«.

Članak 2.

U članku 5. stavku 5. postotak »10 %« zamjenjuje se postotkom »20 %«.

Članak 3.

Članak 9. mijenja se i glasi:

»(1) Plovilima koja obavljaju ribolov okružujućom mrežom plivaricom i stajaćim parangalom, dozvoljen je iskrcaj najviše jednog primjerka igluna po plovilu dnevno, pri čemu masa igluna ne smije predstavljati više od 20 % mase ukupnog iskrcaja, a svaki takav ulov se mora prijaviti na obrascu u Prilogu 8. ovoga Pravilnika i oduzet će se od kvote raspoređene za prilov. Kopiju obrasca prijave prilova ovlaštenik povlastice dužan je dostaviti Ribarskom monitoring centru (rmc@mps.hr) u roku 24 sata od iskrcaja.

(2) Iznimno od stavka 1. ovoga članka, u slučaju ribolova stajaćim parangalom u neprekidnom trajanju duljem od 24 sata od polaska do povratka plovila u iskrcajnu luku dozvoljen je iskrcaj najviše dva primjerka igluna, pod uvjetom da masa igluna ne premašuje 20 % mase ukupnog iskrcaja.

(3) Plovilima koja ostvare prilov igluna sukladno stavku 1. ovog članka, a navedena su u Odluci iz članka 5. stavka 1. ovoga Pravilnika, ulov se oduzima od kvote dodijeljene plovilu.«

Članak 4.

U članku 11. iza stavka 4. dodaju se stavci 5., 6. i 7. koji glase:

»(5) Iznimno od stavka 1. ovoga članka u rekreacijskom ribolovu dozvoljen je ulov jednog primjerka igluna dnevno po plovilu, ukoliko je plovilu dodijeljena kvota sukladno stavcima 6. i 7. ovoga članka, do ispunjenja kvote.

(6) Državna kvota za rekreacijski ribolov igluna (Xiphias gladius) dodjeljuje se putem Javnog natječaja za dodjelu kvote po principu najviše ponude.

(7) Odredbe o načinu raspodjele ulovne kvote, uvjetima i načinu obavljanja rekreacijskog ribolova, sezoni ribolova, karakteristikama i količini ribolovnih alata i opreme po plovilu, načinu izvještavanja, rokovima i obvezi prijave ulova te načinu postupanja s ulovljenim primjercima propisat će se posebnim propisom kojim će se regulirati rekreacijski ribolov trofejnih primjeraka tune (Thunnus thynnus) i igluna (Xiphias gladius).«

Članak 5.

U članku 15. iza točke 33. dodaje se točka 34. koja glasi:

»34. Slano.«

Članak 6.

U članku 17. redni broj »2018.« zamjenjuje se rednim brojem »2019.«.

Članak 7.

Prilozi 1., 2. i 3. Pravilnika zamjenjuju se s prilozima 1., 2. i 3. koji su sastavni dio ovoga Pravilnika.

Članak 8.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/18-01/33
 Urbroj: 525-13/1766-19-3
 Zagreb, 29. ožujka 2019.

Potpredsjednik
 Vlade Republike Hrvatske i
 ministar poljoprivrede
 Tomislav Tolušić, dipl. iur., v. r.

PRILOG 1.

Raspodjela Državne kvote na gospodarski ribolov i negospodarski ribolov kao i na potkategorije gospodarskog i negospodarskog ribolova u 2019. godini

|  |  |  |
| --- | --- | --- |
| Kategorija ribolova | Potkategorija | Državna kvota za  2019. godinu  (tona) |
| Gospodarski ribolov | Plutajući parangal | 47,427 |
| Panula i odmet | 6 |
| Prilov | 2 |
| Sportski i rekreacijski  ribolov | Sportski ribolov – natjecanja | 0 |
| Rekreacijski ribolov | 2,5 |

PRILOG 2.

Popis plovila koja mogu ostvariti pravo na Državnu kvotu za ribolov igluna plutajućim parangalom u 2019. godini i iznos Državne kvote po plovilu

|  |  |  |  |
| --- | --- | --- | --- |
| Redni broj | CFR | Reg. oznaka plovila | Kvota |
| 1. | HRV000000380 | MAJKA MARIJA | 1,308 |
| 2. | HRV000000484 | 20-CT | 2,716 |
| 3. | HRV000000905 | 155-CT | 1,916 |
| 4. | HRV000001002 | 8-TP | 1,147 |
| 5. | HRV000001028 | 156-CT | 1,608 |
| 6. | HRV000001182 | 12-KŽ | 1,872 |
| 7. | HRV000001347 | KRALJICA MIRA | 1,076 |
| 8. | HRV000001354 | 563-VD | 5,717 |
| 9. | HRV000001481 | 56-TG | 3,146 |
| 10. | HRV000002089 | MOJA IMOTA | 1,245 |
| 11. | HRV000002120 | 212-TI | 845 |
| 12. | HRV000002127 | 215-KŽ | 2,126 |
| 13. | HRV000002471 | 12-CT | 1,168 |
| 14. | HRV000015190 | 21-KŽ | 4,404 |
| 15. | HRV000015837 | 1586-BG | 2,030 |
| 16. | HRV000015892 | 172-CT | 1,769 |
| 17. | HRV000016003 | 1103-ŠB | 996 |
| 18. | HRV000016154 | 999-VD | 958 |
| 19. | HRV000016207 | 182-KŽ | 4,538 |
| 20. | HRV000016231 | 576-DB | 5,024 |
| 21. | HRV000017069 | 198-SR | 1,818 |

PRILOG 3.

Popis plovila koja mogu ostvariti pravo na ribolov igluna panulom i odmetom u 2019. godini u sklopu gospodarskog ribolova

|  |  |  |
| --- | --- | --- |
| Redni broj | CFR | Reg. oznaka plovila |
| 1. | HRV000000046 | 9-TT |
| 2. | HRV000000157 | 876-ŠB |
| 3. | HRV000000265 | 675-VD |
| 4. | HRV000001347 | KRALJICA MIRA |
| 5. | HRV000001354 | 563-VD |
| 6. | HRV000001609 | 700-VD |
| 7. | HRV000001900 | 151-MU |
| 8. | HRV000002089 | MOJA IMOTA |
| 9. | HRV000002120 | 212-TI |
| 10. | HRV000003570 | 755-VD |
| 11. | HRV000017080 | 403-TI |
| 12. | HRV000015866 | 1442-PU |
| 13. | HRV000015879 | 45-SR |
| 14. | HRV000016981 | 2440-PU |
| 15. | HRV000016109 | LIMINI |
| 16. | HRV000016149 | 1463-BG |
| 17. | HRV000016155 | 194-RG |
| 18. | HRV000016180 | 941-ST |
| 19. | HRV000016207 | 182-KŽ |
| 20. | HRV000016231 | 576-DB |
| 21. | HRV000016815 | 1417-ŠB |